《席上呈钱德循》
宋代·贺铸

枣华纂纂桑叶肥，老蚕起眠雏雀飞。
南邻买酒劝行乐，越客废书歌式微。
式微式微胡不归，明日会知今日非。
旧溪手种水杨柳，长与秋风扫钓矶。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。